โลกของฉันพังทลายเพราะคนเสื้อแดง
ฉันเคยอยู่ในโลกที่เชื่อว่า ความดี คุณธรรม คือสิ่งที่สำคัญที่สุด สำคัญกว่ากฏหมาย แต่คนเสื้อแดงทำให้ฉันรู้ว่า คุณธรรม จริยธรรมอันดีงาม แท้จริงแล้วมันคือเครื่องมือในการกดขี่ข่มแหงคนให้จมอยู่ใต้ตีนเสื้อแดงทำให้ฉันเปลี่ยนความเชื่อว่าที่ว่าคนที่มีการศึกษามากกว่าจะเข้าใจประชาธิปไตยมากกว่า แต่กลายเป็นว่านางมียายมาที่ไม่จบ ป.4 สะกดคำว่าประชาธิปไตยยังไม่ถูก กลับเข้าใจมันได้ดีกว่าปัญญาชน บัณฑิตออกซ์ฟอร์ด ราษฎรอาวุโส ด๊อกเตอร์ทั้งหลาย ผู้ซึ่งไม่คยสำเหนียกว่า 1 สิทธิ์ 1 เสียงหมายถึงความเท่าเทียมกันของความเป็นคนฉันเข้าใจที่หลายคนโกรธเกลียด โมโหคนเสื้อแดง ไม่แปลกเพราะมันมารุกรานชีวิตปรกติสุขของพวกเขาฉันพอเข้าใจว่าทำไมพวกเขาไม่แม้แต่จะพยายามปกป้องประชาธิปไตย เพราะฉันก็เคยแอบดีใจที่ทหารเข้ามายึดอำนาจตอน 19 กันยาแต่ฉันไม่อาจเข้าใจได้ ที่คนรอบๆ ตัวฉันที่มีจิตใจดีงาม กระหายที่จะให้มีการเฆ่นฆ่าคนเหมือนเอาดีดีทีไล่ฉีดแมลงสาป เพียงเพราะว่าการชุมนุมทำให้ชีวิตของพวกเขาลำบาก ไม่ได้เดินห้างช้อปปิ้ง รถติด ไปจนถึงเป็นต้นเหตุที่ทำให้เขาสูญเสียเงินในการทำมาหากินไม่มีใครสมควรตายเพียงเพื่อเหตุผลเหล่านั้นไม่มีใครสมควรตาย เพียงเพราะว่าเขาเห็นต่างจากคนอื่นไม่มีใครสมควรตายเพราะว่าเขาอยากเลือกผู้นำของเขาเองไม่มีใครสมควรตาย ถึงแม้บางคนจะคิดว่าพวกเขาเป็นคนโง่ๆ ที่ถูกจ้างมาสร้างความวุ่นวายถึงแม้ว่าเสื้อแดงเรือนหมื่นเรือนแสนที่ชุมนุมกันอยู่จะเป็นโจรป่าห้าร้อยหมดทุกคน ก็ไม่สมควรที่จะถูกพิพากษาให้ตายโดยไร้กระบวนการไต่สวนที่ยุติธรรมคนเสื้อแดงเป็นสาเหตุที่ทำให้คนรอบตัวฉัน ครูบาอาจารย์ที่เคารพ เพื่อนฝูง พี่ๆ เพื่อนร่วมงานที่ฉันรัก เผยด้านมืดออกมา น่าจะเอาระเบิดทิ้งให้ตายหมดเลยนะไอ้พวกนี้ แม่ของฉันบ่นอย่างหงุดหงิดขณะดูการโหมกระพือความเกลียดชังผ่านสื่อของรัฐ ถ้าเขาทำอย่างนั้นจริงๆ อาจจะมีศพฉันอยู่ในนั้นก็ได้ ฉันตอบในใจไม่ให้แม่ได้ยินฉันเคยแอบเชียร์ นักการเมืองหนุ่มรูปงามที่ชื่อ อภิสิทธิ์ เวชชาชีวะ ผู้มีฐานะ การศึกษาดี ชาติตระกูลสูง เชื่อว่าสักวันหนึ่งเขาจะได้เป็นนายก และจะนำประเทศ พาชาติไปสู่ความรุ่งเรือง แต่คนเสื้อแดงพังทลายความฝันของฉันอีก ทำให้ฉันเห็นธาตุแท้ของคนๆ นี้ว่าที่จริงแล้วเขามัวเมาในอำนาจเพียงใด ยอมทุกอย่างแม้กระทั่งแลกชีวิตคนอื่นเพื่อมัน ยอมตระบัตสัตย์ ไม่แตกต่างจากนักการเมืองชั่วๆ ที่เขาเคยประนามไม่เพียงเท่านั้น คนเสื้อแดงยังสร้างความขมขื่นให้ฉันด้วยการเชิดชู ทักษิน ชินวัตร นักการเมืองที่ฉันรังเกียจที่สุดคนหนึ่งให้เป็นสัญลักษณ์ของการเรียกร้องประชาธิปไตย แต่การ Defend ให้กับความอยุติธรรมที่ทักษิณได้รับเป็นเรื่องที่หลีกเลี่ยงไม่ได้ นี่คงเป็นเรื่องที่ Irony ที่สุดในชีวิตของฉันกระมังฉันอยากจะขอร้องให้แกนนำยอมเสียหน้า เลิกชุมนุม พาพวกเขากลับบ้านไปซะ เพราะการเรียกร้องให้อภิสิทธิ์ยุบสภานั้นคงเป็นเรื่อง ไม่นึกไม่ฝัน ถึงแม้ว่าพวกเขาจะยอมพลีชีพอีกกี่ร้อยศพก็ตามมองน้ำที่มีอยู่ครึ่งแก้ว ฉันว่าคนเสื้อแดงได้แค่นี้ก็ดีตายห่าแล้ว ในที่สุดแล้วชนชั้นสูงและชนชั้นกลางที่มีอยู่เพียงหยิบมือในประเทศก็หนีความจริงไปไม่พ้น ไม่ว่าจะ 30 วัน 9 เดือน หรืออยู่จนครบเทอม-----------------------------บันทึกเรื่อง โลกของฉันพังทลายเพราะคนเสื้อแดง เผยแพร่ครั้งแรกในเฟซบุ๊ค ประชาไทเห็นว่าเป็นมุมมองที่น่าสนใจจึงขออนุญาตเจ้าของงานนำมาเผยแพร่
 ฉันเคยอยู่ในโลกที่เชื่อว่า ความดี คุณธรรม คือสิ่งที่สำคัญที่สุด สำคัญกว่ากฏหมาย แต่คนเสื้อแดงทำให้ฉันรู้ว่า คุณธรรม จริยธรรมอันดีงาม แท้จริงแล้วมันคือเครื่องมือในการกดขี่ข่มแหงคนให้จมอยู่ใต้ตีน
คนเสื้อแดง,สุริยะ ครุฑพันธุ์,เฟซบุ๊ก